CELEX: 32012R1258
Language: hr
Date: 2012-11-28 00:00:00
Title: Uredba Vijeća (EU) br. 1258/2012 od 28. studenoga 2012. o raspodjeli mogućnosti ribolova prema Protokolu dogovorenom između Europske unije i Republike Madagaskara o utvrđivanju mogućnosti ribolova i financijskom doprinosu predviđenih Sporazumom o partnerstvu u ribarstvu između dviju stranaka koji je trenutačno na snazi

04/Sv. 011
            
            
               HR
            
            
               Službeni list Europske unije
            
            
               258
            
         32012R1258
   
               L 361/85
            
            
               SLUŽBENI LIST EUROPSKE UNIJE
            
            
               28.11.2012.
            
         
      UREDBA VIJEĆA (EU) br. 1258/2012
   od 28. studenoga 2012.
   o raspodjeli mogućnosti ribolova prema Protokolu dogovorenom između Europske unije i Republike Madagaskara o utvrđivanju mogućnosti ribolova i financijskom doprinosu predviđenih Sporazumom o partnerstvu u ribarstvu između dviju stranaka koji je trenutačno na snazi
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               15. studenoga 2007. Vijeće je donijelo Uredbu (EZ) br. 31/2008 o sklapanju Sporazuma o partnerstvu u ribarstvu između Europske zajednice i Republike Madagaskara (1) (dalje u tekstu: „Sporazum o partnerstvu”).
            
         
               (2)
            
            
               10. svibnja 2012. parafiran je novi Protokol uz Sporazum o partnerstvu („novi Protokol”). Novim se Protokolom plovilima Europske unije odobravaju mogućnosti ribolova u vodama koje su u području ribarstva pod suverenitetom ili jurisdikcijom Madagaskara.
            
         
               (3)
            
            
               Vijeće je 28. studenoga 2012. donijelo Odluku 2012/826/EU (2) o potpisivanju i privremenoj primjeni novog Protokola.
            
         
               (4)
            
            
               Trebalo bi utvrditi postupak raspodjele mogućnosti ribolova između država članica za razdoblje primjene novog Protokola.
            
         
               (5)
            
            
               Uredbom Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice (3) predviđa se da će Komisija, ako se pokaže kako se odobrenja za ribolov ili mogućnosti ribolova odobreni Uniji u okviru novog Protokola ne iskorištavaju u potpunosti, o tome obavijestiti dotične države članice. Izostanak odgovora u roku koji treba odrediti Vijeće smatra se potvrdom da plovila dotičnih država članica u zadanom razdoblju ne iskorištavaju u potpunosti svoje mogućnosti ribolova. Taj rok bi trebalo utvrditi.
            
         
               (6)
            
            
               S obzirom da se Protokol treba privremeno primjenjivati od datuma njegovog potpisivanja, a najranije od 1. siječnja 2013., ova bi se Uredba trebala primjenjivati od dana koji je na ovaj način utvrđen,
            
         DONIJELO JE OVU UREDBU:
   Članak 1.
   1.   Mogućnosti ribolova utvrđene Protokolom dogovorenim između Europske unije i Republike Madagaskara o utvrđivanju mogućnosti ribolova i financijskog doprinosa predviđenih Sporazumom o partnerstvu u ribarstvu između dviju stranaka koji je trenutačno na snazi („Protokol”) raspodjeljuju se među državama članicama kako slijedi:
   
               Vrsta plovila
            
            
               Država članica
            
            
               Mogućnosti ribolova
            
         
               Plovila za lov tuna s potegačama
            
            
               Španjolska
            
            
               21
            
         
               Francuska
            
            
               18
            
         
               Italija
            
            
               1
            
         
               Plovila s površinskim parangalima nosivosti veće od 100 GT
            
            
               Španjolska
            
            
               17
            
         
               Francuska
            
            
               9
            
         
               Portugal
            
            
               5
            
         
               Ujedinjena Kraljevina
            
            
               3
            
         
               Plovila s površinskim parangalima nosivosti 100 GT ili manje
            
            
               Francuska
            
            
               22
            
         2.   Uredba (EZ) br. 1006/2008 primjenjuje se ne dovodeći u pitanje Sporazum o partnerstvu.
   3.   Ako se u zahtjevima država članica iz stavka 1. za izdavanje odobrenja za ribolov ne iskorištavaju sve mogućnosti ribolova utvrđene Protokolom, Komisija uzima u obzir zahtjeve drugih država članica za izdavanje odobrenja za ribolov u skladu s člankom 10. Uredbe (EZ) br. 1006/2008.
   4.   Rok u kojem države članice moraju potvrditi da ne iskorištavaju u potpunosti odobrene mogućnosti ribolova, kako je predviđeno člankom 10. stavkom 1. Uredbe (EZ) br. 1006/2008, iznosi 10 radnih dana od dana kada ih Komisija obavijesti da mogućnosti ribolova nisu u potpunosti iskorištene.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od datuma potpisivanja Protokola, a najranije od 1. siječnja 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2012.
      
         
            Za Vijeće
         
         
            Predsjednik
         
         S. ALETRARIS
         
      
   
   
      (1)  SL L 15, 18.1.2008., str. 1.
   
      (2)  SL L 361, 31.12.2012., str. 11.
   
      (3)  SL L 286, 29.10.2008., str. 33.